dh-unibe/image-text_koenigsfelden-charters-post-1500 huggingface dataset:
Allen den, die disen brief ansehent odˀ hoͤrent lesen, ✳ tuͤn kunt un̄ verjehen wir, Walthˀ Vasolt, der alt vogt von Sekingen, ✳ Anna, sin eliche wirtinne, ✳ Walthˀ, ir beidˀ sun, ✳ swestˀ Elsi, des selben vogtes swestˀ ✳ un̄ Heini, des vogtes ✳ un̄ der selben swestˀ Elsinun bruͦdˀsun, ✳ das
wir hein geben ze koͧfende den geistlichen, erbˀen froͧwen, ✳ ✳ dˀ eptissin un̄ dem convent, ✳ Sant Claren ordens ze Kùngesvelt, in Costenzer bistem, ane alle geverde ✳ fùr lidig eigen ùnser guͦt, das wir hatten in dem dorfe ✳ un̄ in dem banne ✳ ze Schinzenach, ✳ das da
buwent ✳ ✳ die Lendin ✳ mit allen den nùtzen un̄ rehten, so dar zuͦ hoͤret, als oͧch wir das selb guͤt mit allen dingen unz har besessen
un̄ genossen hein, ✳ un̄ giltet jergelich fùnf mùt kernen, ✳ sehs mùt habern, ✳ un̄ ein swin, sol gelten zehen schilling phenning, un̄ huͤnr
umb zwenzig mark silbers, genges un̄ un̄ gebes Basler gewiht, des wir von inen genzelich un̄ gar gewert sin. ✳ dis selb vorgenant
guͦt hein wir den vorgeseiten, ✳ ✳ der eptissin ✳ un̄ ✳ ✳ dem convent ze Kungesvelt, uf gegeben ✳ un̄ eigenlich gevertigot mit aller
der gewarsami un̄ sichˀheit, ✳ worten un̄ werken, so dar zuͦ hoert, ✳ un̄ notdurftig was ✳ vor gerihte offenlich un̄ in gerihtes wise, ✳ als vor
dem schulth̄, ✳ ✳ dem rat un̄ den burgˀn von Sekingen mit gesamnoten urteilen uf dem eit erteilet wart. ✳ wir verzihen ùns
oͧch ✳ un̄ hein ùns verzigen allˀ der ansprach, ✳ vorderung, ✳ un̄ rehten, ✳ so wir un̄ ùnser erben moͤhten getuͦn umb das vorgenant guͦt
un̄ gelt ze Schinzenach gen den vorgeseiten, ✳ ✳ der eptissin un̄ dem convent ze Kungesvelt un̄ gen iren nachkomenden. ✳ also ✳ das
wir un̄ unsˀ erben, ✳ si v an dem selben guͦt ✳ nu, ✳ oder hie ✳ nach ✳ niemˀ bekùmbern noch irren sulen mit deheinen geistlichen oder weltlich gerihten, ✳ odˀ mit deheinen anderen dingen, ✳ dù inen dar an ✳ schedelich moͤhten sin, ✳ odˀ werden. ✳ wir verjehen oͧch, das wir un̄
unsˀ erben, ✳ des vorgenanten guͦtes ✳ reht weren soͤlen sin nach rehte zen den vorgeseiten, ✳ ✳ der eptissin un̄ dem convent ze
Kungesvelt, ane alle geverde, ✳ an allen stetten, ✳ vor gerihte un̄ anˀe geriht, ✳ da si des bedurfen, ✳ un̄ notdùrftig sint. ✳ hie bi waren
un̄ sint gezùge: hˀ Johans, der lùtpriestˀ, ✳ Johans Razo, der schulth̄, ✳ Uͤlli, sin bruͦder, ✳ Heinrich Tesser, ✳ Walthˀ Wildo, ✳ Walthˀ Kostenzer,
Johans Kenzing, ✳ Wernhˀ zer Mùli, ✳ un̄ andˀ erber lùt genuͦg. ✳ das dis war si un̄ stet belibe als hie vor bescheiden ist, darumb hein wir, ✳ der vorgenant Walthˀ Vasolt, dˀ vogt, ✳ un̄ ich, Walthˀ, sin sun, ze einem waren urkùnd ✳ fùr ùns selber
un̄ fur die vorgeseiten ✳ Annun un̄ swestˀ Elsinun, ✳ un̄ fùr den vorgenanten Heinin, won si eigener insigel nùt heint,
ùnsrù eigen insigel gehenket an disen brief. ✳ dar zuͦ ze einˀ merer kuntsami, so heint oͧch die burgˀ von Sekingen, dur
ùnser allˀ bette, ✳ won es oͧch vor inen geschah, ir stette insigel gehenket an disen brief. ✳ der wart gegeben un̄ beschah, do
man zalte von gottes gebùrte drùzehen hundert jar, dar nach in dem drissigosten jare, an dem fritag nach sant Ambrosien tag. ✳
Königsf. 110 .
Schintznach
330
ettlich zinsz ✳ ab ettlichē
guͤttern̄ zuͦ Schintznach
convet̄
1330 .
K
O ✳ 3 ✳
Schintznach
Fritag nach
Ambrosie
1330 ✳
✳
jarzit ze Schinach xxxv